
Da li djevojka koja učini blud s nevjernikom izlazi iz islama? Da li čovjek može kasnije oženiti takvu djevojku i pod kojim uvjetima?


* 
* 
* 
* 
* 
* 
* 

 
Da li djevojka koja učini blud s nevjernikom izlazi iz islama?

Blud se smatra jednim od najvećih grijeha općenito. Žena koja počini nemoral s muslimanom ili s nemuslimanom tretira se velikom grješnicom i treba biti bičevana sa stotinu udaraca bičem, ako je bila neudata. Većina islamskih učenjaka, osim hanefijskih autoriteta, smatra da se bludnik protjeruje godinu dana iz svoje zemlje i da je protjerivanje sastavni dio kazne. Potom se većina pravnika razišla o pitanju žene: šafijski i hanbelijski pravnici smatraju da se protjerivanje odnosi na oba spola, za razliku od malikijskih učenjaka. (Vidjeti: *El-Mugni*, 8/168, *El-Kavaninul-fikhijje*, str. 383, *Mugnil-muhtadž*, 4/147.)


A ako je žena koja je počinila blud bila udata, kamenuje se. Po mišljenju ehli-sunneta, samo činjenje nemorala ne izvodi iz okvira islama. (Vidjeti: *El-Minhadž*, 1/36, od imama Nevevija.) Ženu koja počini nemoral nije dopušteno oženiti, osim kada se iskreno pokaje zbog toga svog prijestupa. (Vidjeti: *Medžmu’ul-fetava*, 32/90.) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


